પાકિસ્તાન સામેની મેચમાં વિજય મેળવ્યા બાદ પત્રકારોને સંબોધતા ધોનીએ કહ્યું , " જો તમે અમારું કોમ્બિનેશન જુઓ તો અમે સાત બેટ્સમેન સાથે રમ્યા છીએ અને એ સમયે તમે યુવરાજ જેવા ખેલાડીને પડતો મુકી શકો નહીં . અમે ક્યારેય યુવરાજને પડતો મુકવાના વિકલ્પ અંગે વિચારતા જ નહોતા . " " અમારી બોલિંગ લાઇન અપમાં એક એવા ડાબોડી બોલરની જરૂર હતી જે બેટ્સમેનને બોલથી દૂર રાખી શકે . તે એક સારો ફિલ્ડર પણ છે . જે આ મેચમાં તેણે કરેલા રનઆઉટ ઉપરથી જોઇ શકો છો . " તેમ ધોનીએ જણાવ્યું છે . નોંધનીય છે કે , કેન્સર સામેની જંગ જીત્યા પછી યુવરાજ આ પહેલી મેગા ઇવેન્ટ રમી રહ્યો છે . પાકિસ્તાન સામેની મેચમાં તેણે બોલિંગ , ફિલ્ડિંગમાં શાનદાર પ્રદર્શન કર્યું હતું અને ધેર્યપૂર્ણ ઇનિંગ રમી હતી . બોલિંગની વાત કરીએ તો તેણે બે વિકેટ ઝડપી હતી અને એક રન આઉટ કર્યો હતો તથા 19 રનનું યોગદાન આપ્યું હતું .